Els viatges de Julio Verne arriben a la Biblioteca Infantil de Burjassot de la mà d’un dels seus usuaris
2025-07-24

La Biblioteca Infantil de Burjassot ha programat una divertida vesprada d’animació lectora en la qual el protagonisme serà no solament per als viatges de Julio Verne sinó també per als seus propis usuaris, ja que l’encarregat de realitzar aquesta activitat serà José Francisco Valls, pare d’una usuària d’aquest servei municipal.

Així, José Francisco ha preparat, per al dimecres 9 de desembre a les 18 hores, una activitat d’animació lectora en la qual es coneixerà Julio Verne d’una manera diferent. La vesprada començarà amb un treball en equip en el qual coneixeran l’època, el segle i les característiques de l’obra de Julio Verne per passar a conéixer els seus viatges i aventures.

L’activitat finalitzarà acolorint diferents il·lustracions dels llibres de Verne i la composició d’un xicotet mural amb les il·lustracions acolorides.